Cirostratus
Cirostratus je visoki, tanki oblak općenito stratiformnog tipa, sastavljen od kristala leda. Teško ga je otkriti, a može formirati halo kad oblaci uzmu oblik tankog magličastog cirostratusa. Cirostratus ima vlaknastu teksturu bez hala ako je deblji od vlaknastog cirostratusa. Pri približavanju fronte cirostratus je u početku obično magličast, ali kasnije postaje vlaknast. Ako je cirostratus u početku fragmentirani vlaknasti, to često znači da je fronta slaba. Cirostratusi se obično nalaze na visini iznad 5,5 km. Njihova prisutnost ukazuje na veliku količinu vlage u gornjim slojevima atmosfere. Oni ponekad signaliziraju približavanje tople fronte ako se formiraju nakon cirusa i ako se šire preko neba iz jednog područja i to mogu biti znakovi da će doći do padavina u idućih 12 do 24 sata ili u roku od 6 do 8 sati ako se fronta kreće brzo. Ako je cirostratus razbijeni vlaknasti, to može značiti da je fronta slaba i da će kišni oblaci prije biti stratusi nego nimbostratusi (što znači rominjanje umjesto umjerene kiše). Cumulus humilis ili stratokumulusi često se nalaze ispod formacija cirostratusa usljed toga što stabilni zrak udružen sa cirostratusima stvara temperaturnu inverziju i ograničava konvekciju, što uzrokuje da kumuliformni oblaci postanu spljošteni. Kondenzacijski tragovi također ima tendenciju da se rašire i mogu biti vidljivi u cirostratusu i do jednog sata.